**JEGYZŐKÖNYV**

**Készült:** Telki Község Képviselő-testületének **2017. április 20.-án** a Telki Polgármesteri Hivatal tárgyalójában 18.40-kor megtartott **rendkívüli nyilvános üléséről.**

**Jelen vannak:**

Deltai Károly Polgármester, levezető elnök

Halász Terézia Képviselő

Földvári-Nagy László Képviselő

Szigeti Antal Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoportvezető

Hoós Péter Műszaki ügyintéző

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 5 fő képviselő van jelen, az ülést megnyitja.

**Napirend**

1./ Tájékoztató a KEHOP 2.2.2-15-2016-00081 pályázat keretében megvalósuló csatornahálózat és szennyvíztisztító telep fejlesztéssel összefüggő kérdésekről

**Előadó:** Polgármester

2./ Tájékoztatás a hulladékszállítási közszolgáltatás helyzetéről

**Előadó:** Polgármester

**Napirend megtárgyalása**

A képviselő-testület egyhangú 5 igen szavazattal – 5 képviselő volt jelen a szavazásnál - a napirendet határozathozatal nélkül elfogadta.

**1./ Tájékoztató a KEHOP 2.2.2-15-2016-00081 pályázat keretében megvalósuló csatornahálózat és szennyvíztisztító telep fejlesztéssel összefüggő kérdésekről**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 5 igen szavazattal egyhangúan– 5 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**50 /2017. (IV. 20.) Önkormányzati határozat**

**Telki szennyvízberuházási-projekt megvalósításával összefüggő kérdésekről**

Telki Község Önkormányzat képviselő-testülete nyilatkozik, hogy a Környezeti és Energiahatékonysági Operatív Program keretében támogatásban részesített szennyvízelvezetés és- tisztítási, hulladékgazdálkodási és ívóvízminőség-javító beruházások megvalósítását szolgáló KEHOP-2.2.2-15-2016-00081 számú program keretében megvalósuló szennyvízhálózat fejlesztési tárgyi projekt teljes területén a közüzemi ivóvíz-ellátás kiépült és az ingatlanok többségén állandó tartózkodásra alkalmas épület vagy az épületekben állandó bejelentett (az önkormányzatnál nyilvántartott) lakos található.

Felelős:  polgármester

Határidő: azonnal 

**2./ Tájékoztatás a hulladékszállítási közszolgáltatás helyzetéről**

Deltai Károly polgármester a Pénzügyi Bizottság által elfogadott szóbeli tájékoztatóról elfogadott állásfoglalást teszi fel szavazásra.

A képviselő-testület 5 igen szavazattal egyhangúan– 5 képviselő volt jelen a szavazásnál – az alábbi határozatot hozta:

**Telki Község Képviselő-testülete**

**51 /2017. (IV. 20.) Önkormányzati határozat**

**Tájékoztatás a hulladékszállítási közszolgáltatás helyzetéről**

Telki Község Önkormányzat Képviselő-testülete megismerte és elfogadja a Pénzügyi Bizottság által 41/2017. (IV.20.) számú PÜB állásfoglalásával elfogadott szóbeli tájékoztatót.

Felelős: polgármester

Határidő: azonnal

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

jegyző polgármester